Big Jim Sullivan

Big Jim Sullivan () var ein engelsk musikar, som starta karrieren sin i 1958.

Han er mest kjend som studiomusikar. I 1960-åra og i 1970-åra var han ein av dei mest nytta studiomusikarane i Storbritannia og spelte på kring 800 singlar som gjekk inn på UK Singles Chart i løpet av karrieren, 54 av desse nådde toppen av lista.Big Jim Sullivan obituary, London Daily Telelgraph, 5. juni 2014

Tidleg liv og karriere
Han var fødd James George Tomkins på Uxbridge Hospital i Middlesex i England, og drog til Woodfield Secondary School i Cranford i Middlesex. 14 år gammal byrja han å spele gitar, og i løpet av to år hadde han blitt profesjonell.BBC News, gitarist Big Jim Sullivan dies, 5. juni 2014. Henta 5. juni 2014

Han kalla seg sjølv Jimmy Sullivan fordi det høyrtes liknande ut som Lonnie Donegan.

Då han var særs ung spelte han i The Clay County Boys, The Soho Skiffle Group, Johnny Duncan's Blue Grass Boys, Vince Taylor & The Playboys, Janice Peters & The Playboys og The Vince Eager Band.

Sullivan gav gitartimar til den nære naboen Ritchie Blackmore.

I 1959 møtte han Marty Wilde og vart invitert med i bandet hans, the Wildcats, som var oppvarmingsnummer for fjernsynsserien Oh, Boy!, produsert av Jack Good. The Wildcats akkompagnerte Eddie Cochran og Gene Vincent på turneen deira i Storbritannia i 1960. Dette var turneen då Cochran døydde.  Wilde kjøpte Sullivan ein Gibson Les Paul-gitar, visstnok den første som vart spelt i Storbritannia, som han kjøpte frå Sister Rosetta Tharpe. Han spelte seinare ein kirsebærraud Gibson 345-gitar.

Han vart sologitaristen i Krew Kats, og spelte i 1961 på songane «Trambone», «Samovar», «Peak Hour», «Jack's Good» og «The Bat».

Sullivan, Ritchie Blackmore og Pete Townshend, overtydde Jim Marshall om å lage betre og billigare forsterkara.Jim Marshall Interview

Studiomusikar
Good introduserte Sullivan til studioarbeid. Sullivan vart ein av dei mest ettertrakta gitaristane i 1960- og 1970-åra, delvis fordi han kunne spele så mange musikkstilar. Han vart ofte omtalt som «Big Jim» for å skilje han frå «Little Jim» eller Jimmy Page. Han spelte på kring 800 singlar som gjekk inn på singellista i Storbritannia, og i snitt tre innspelingar per dag. Han spelte på den første plata i Storbitannia som nytta ein wah-wah-effekt - Michael Cox sin «Sweet Little Sixteen»  frå 1961 og Dave Berry sin hit «The Crying Game» frå 1964. Han spelte på den første plata i Storbritannia som nytta ein fuzzbox, som han lånte frå studiogitaristen Eric Ford, på P.J. Proby sin «Hold Me» frå 1964.

Tidleg i 1960-åra spelte han på hittar av Billy Fury, Frank Ifield, Adam Faith, Frankie Vaughan, Helen Shapiro, Johnny Hallyday, Freddie and the Dreamers, Cilla Black, Tom Jones, Shirley Bassey, Dusty Springfield og mange fleire.  Han spelte gitar på Alexis Korner- og Blues Incorporated-albumet R&B from the Marquee i 1962 og debutalbumet til Georgie Fame, Rhythm & Blues at the Flamingo i 1964. I tillegg til at han spelte på mange britiske album, spelte Sullivan på konsertalbumet til Bobby Darin frå 1966, Something Special, Little Richard sitt Get Down With It: The OKeh Sessions frå 1966 og Del Shannon-albumet Home and Away i 1967. Han var òg fast gitarist på Top of the Pops, Ready Steady Go! og Saturday Club.

Seinare i 1960- og 1970-åra heldt Sullivan fram å spele på mange hittar, som dei av The Walker Brothers, Donovan, David Bowie, Benny Hill, The New Seekers, Thunderclap Newman, Love Affair, Long John Baldry, Marmalade, Small Faces, The Tremeloes og Rolf Harris.Ultimategitar.com, Session Guru Big Jim Sullivan Dead At 71 . Henta 5. juni 2014 I 1968 spelte han på George Harrison sitt Wonderwall. Han leia og spelte på debutalbumet til Amazing Blondel i 1969, og spelte same året på albumet Sound of Sunforest, der overturen vart nytta i filmen A Clockwork Orange. I 1971 spelte han i Jean-Claude Vannier Orchestra for Serge Gainsbourg sitt Histoire de Melody Nelson, og spelte på Frank Zappa sitt 200 Motels. I 1972 laga han arrangementa for orkesterversjonen av The Who sitt Tommy i 1972.

Som sjølvstendig musikar
I 1969 vart Sullivan med i bandet til Tom Jones og det var då Jones var i Las Vegas at han møtte og vart vener med Elvis Presley. 

Han gav ut instrumentalalbumet Sullivan Plays O'Sullivan (1971) og var med i fjernsynsserien Bay City Rollers-serien Shang A Lang.

I 1960-åra lærte Sullivan å spele sitar av Vilayat Khan og gav ut to album med sitarmusikk under sitt eige namn (Sitar Beat (1967) og Lord Sitar (1968)). Han speler òg sitar på ei musikalsk tolking av Kama Sutra. Sullivan praktiserte sitar med George Harrison. 

I 1974 slo Sullivan seg med plateprodusenten Derek Lawrence, og danna plateselskapet Retreat Records. Her gav han ut albumet Big Jim's Back (1975). Han fronta eit band kalla Tiger, i lag med vokalisten Nicky Moore, og gav ut tre album med dette namnet før gruppa vart oppløyst i 1976. 
Retreat Records produserte forskjellige artistar, som Labi Siffre, Chas & Dave og McGuinness Flint. Sullivan produserte og arrangerte Siffre sin «I Got The ..»., som vart sampla av Eminem. Lawrence og Sullivan reiste til USA i denne perioden for å produsere glam-metalbandet Angel.

I 1978 vart han ein del av James Last Orchestra dei neste ni åra og turnerte òg med Olivia Newton-John etter suksessen hennar med Grease. I 1987 byrja han å skrive musikk for filmar og reklamar. Seinare turnerte Sullivan og gitaristen Doug Pruden som BJS Duo, og han spelte i Big Jim Sullivan Band med Duncan McKenzie, Malcolm Mortimore og Pete Shaw. 

Kjende innspelingar
Sullivan spelte gitar på dei følgjande songane: 
1959 Marty Wilde - «Bad Boy»
1961 KrewKats - «Trambone» «Samovar» «Peak Hour» «Jack's Good» «The Bat"
1961 Michael Cox - «Sweet Little Sixteen»
1962 John Barry - «James Bond Theme» (Vic Flick spelte sologitar, men Sullivan spelte på plata)
1962 Tony Hatch - «Out of This World»
1963 Brian Poole and the Tremeloes - «Twist and Shout»
1963 Bern Elliott and the Fenmen - «Money (That's What I Want)»
1964 P.J. Proby - «Hold Me» og «Together»
1964 Dave Berry - «The Crying Game»
1964 Freddie and the Dreamers - «I Love You Baby»
1964 Simon Scott - «Move It Baby»
1964 Francoise Hardy - «Je N'attends Plus Personne»
1964 Brian Poole and the Tremeloes  - «Candy Man»
1965 Gerry & The Pacemakers - «Ferry Cross the Mersey»
1965 Donovan - «Catch the Wind» og «Colours» (ikkje dei originale singlane)
1965 Eddy Mitchell - «(I Can't Get No) Satisfaction» med Jimmy Page
1966 Joe Loss - «A Shot in the Dark» (av Henry Mancini)
1967 The Small Faces - «Itchycoo Park»
1967 Clinton Ford - «El Paso»
1967 The Truth - «Walk Away Renee»
1968 Johnny Hallyday - «A Tout Casser»
1968 Anita Harris - «Dream A Little Dream Of Me»
1971 Serge Gainsbourg - Histoire de Melody Nelson
1971 Cliff Richard - «Silvery Rain»
1972 Julie Felix - «Clotho's Web»
1972 Gilbert O'Sullivan - «Alone Again (Naturally)»
1972 Tom Jones - «The Young New Mexican Puppeteer»
1974 Alvin Stardust - «Jealous Mind» og «Guitar Star»
1977 The Walker Brothers - «Shutout» (frå albumet Nite Flights)

Førsteplassar
1961  Petula Clark - «Sailor»
1961  Eden Kane - «Well I Ask You»
1961  Danny Williams - «Moon River»
1961  Frankie Vaughan - «Tower of Strength»
1962  Mike Sarne - «Come Outside»
1962  Frank Ifield - «I Remember You»
1962 Frank Ifield - «Lovesick Blues»
1963  Jet Harris and Tony Meehan - «Diamonds»
1963 Frank Ifield - «Wayward Wind»
1963 Frank Ifield - «Confessin'»
1963  Brian Poole and the Tremeloes - «Do You Love Me»
1964  The Bachelors - «Diane»
1964  Cilla Black - «Anyone Who Had a Heart»
1964  Peter & Gordon - «A World Without Love»
1964  The Four Pennies - «Juliet»
1964 Cilla Black - «You're My World»
1964  Georgie Fame - «Yeh Yeh»
1965  The Seekers - «I'll Never Find Another You»
1965  Tom Jones - «It's Not Unusual» (ikkje førstegitaren)
1965  Jackie Trent - «Where Are You Now (My Love)»
1965  Sandie Shaw - «Long Live Love»
1965  The Walker Brothers - «Make It Easy On Yourself»
1965  Ken Dodd - «Tears»
1965 The Seekers - «The Carnival Is Over»
1966  The Overlanders - «Michelle»
1966 The Walker Brothers - «The Sun Ain't Gonna Shine Anymore»
1966  Dusty Springfield - «You Don't Have to Say You Love Me»
1966  Chris Farlowe - «Out of Time»
1966 Tom Jones - «Green, Green Grass of Home»
1967  Engelbert Humperdinck - «Release Me»
1967 Sandie Shaw - «Puppet on a String»
1967  The Tremeloes - «Silence Is Golden»
1967 Engelbert Humperdinck - «The Last Waltz»
1967  Long John Baldry - «Let The Heartaches Begin»
1968  Love Affair - «Everlasting Love»
1968  Esther and Abi Ofarim - «Cinderella Rockafella»
1968  Dave Dee, Dozy, Beaky, Mick and Tich - «The Legend of Xanadu»
1968  Des O'Connor - «I Pretend»
1968  The Scaffold - «Lily The Pink»
1968  Marmalade - «Ob-La-Di, Ob-La-Da»
1969  Peter Sarstedt - «Where Do You Go To (My Lovely)?»
1969  Thunderclap Newman - «Something in the Air»
1969  Jane Birkin og Serge Gainsbourg - «Je t'aime... moi non plus»
1969  Rolf Harris - «Two Little Boys»
1970  Dana - «All Kinds of Everything»
1971  Middle of the Road - «Chirpy Chirpy Cheep Cheep»
1971  Benny Hill - «Ernie (The Fastest Milkman in the West)»
1971  New Seekers - «I'd Like to Teach the World to Sing»
1972  Gilbert O'Sullivan - «Clair»
1973 Gilbert O'Sullivan - «Get Down»
1973  Peters and Lee - «Welcome Home»
1973 New Seekers - «You Won't Find Another Fool Like Me»
1974  Alvin Stardust - «Jealous Mind»
1975  Pilot - «January»

Album
 1964 - Big Jim Sullivan (Charles Blackwell and Jimmy Sullivan) - Classics With A Beat
 1965 - Big Jim Sullivan (Charles Blackwell and Jimmy Sullivan) - Folklore With A Beat
 1967 - M Kansara (aka Big Jim Sullivan) De Wolfe Records DWLP3060 - - Sounds of India
 1968 - Big Jim Sullivan & Barry Morgan - The Perfumed Garden
 1968 - Big Jim Sullivan - Sitar Beat
 1969 - Big Jim Sullivan - Lord Sitar
 1973 - Big Jim Sullivan - Sullivan Plays O'Sullivan
 1974 - Big Jim Sullivan - Big Jim's Back
 1975 - Tiger - Tiger
 1976 - Tiger - Goin' Down Laughing
 1977/1983 - Tiger - Test Of Time
 1992 - Jim Sullivan - Forbidden Zones - Guitar Tutoring
 1994 - Tiger - Test Of Time
 1998 - Big Jim Sullivan - Big Jim's Back/Tiger
 2001 - Big Jim Sullivan - Mr Rock Guitar (aka Ultimate Rock Guitar)
 2003 - BJS Duo - Hayley's Eyes
 2003 - Big Jim Sullivan - Rockin' Rebels
 2004 - The Big Jim Sullivan Trio - Jazz Cafe
 2005 - The Big Jim Sullivan Band - Live At Coolham
 2006 - Big Jim Sullivan - Guitar Maestros

Kjelder 
Denne artikkelen bygger på «Big Jim Sullivan» frå ,  den 5. juni 2014. 
 oppgav desse kjeldene:

Bakgrunnsstoff

Innspelingar med Sullivan

Kategori:Musikarar frå London
Kategori:Engelske gitaristar
Kategori:engelske studiomusikarar
Kategori:Folk frå Middlesex